Syklistforening

En **syklistforening** er en type sykkelorganisasjon som jobber for syklister med fokus på syklisters forhold i trafikken, inkludert sykkelbarhet og sykkeltrygghet. De jobber blant annet med tilrettelegging og trygge sykkelveier for pendling og annen nyttesykling i hverdagen som bærekraftig mobilitet og bærekraftig transport. Eksempler på interesseorganisasjoner for hverdagssykling og infrastruktur er European Cyclists’ Federation (og World Cycling Alliance) internasjonalt, og Syklistenes Landsforening i Norge. Folk er ofte medlem via lokalforeninger som gjerne fokuserer på lokale saker som sykkelplanlegging i nærmiljøet, mens landsforeninger blant annet arbeider med sykkelpolitikk på nasjonalt nivå.

Syklistforeninger kan også legge til rette for sosiale turer, tursykling og sykkelturisme, men har da ofte større fokus på å tilrettelegge for rekreasjon og opplevelser, og mindre fokus på idrettsaspektet sammenlignet med sykkelorganisasjoner og klubber som fokuserer på sykkelsport.

## Aktiviteter
Grupper kan arbeide for at myndigheter og arbeidsgivere skal:

* Installere sykkelparkering
* Oppfordre bilister til å respektere syklister og fremme god sykkelkultur
* Tilby dusjfasiliteter på arbeidsplasser («Sykkelvennlig arbeidsplass»), mekkestativ, spyleplass og andre ordninger for bedre sykkelvennlighet
* Bygge sykkelveier og sykkelfelt, inkludert beskyttede sykkelfelt og beskyttede kryss
* Gjennomføre trafikkdemping og reduksjon av fartsgrensene på lokale veier (for eksempel til 30 km/h-soner ) eller forbedring av lokale veier for syklister på andre måter
* Peke på hvordan myndigheter, media og toneangivende organisasjoner fremstår som bilvennlige og at de mangler innsikt i grunnleggende ting som hvilke trafikkregler som gjelder for syklister, og hva slags lovbrudd som utgjør liten eller stor fare. 
* Inkludere kommersielle aktører som selger varer eller tjenester knyttet til hverdagssykling. 

Gruppen kan også oppfordre andre til å begynne å sykle. De kan ha spesielle ordninger for å hjelpe i gang nye syklister og bygge nettverk som:

* Et program med sosiale turer
* Arrangementer som sykkeldager, Critical Mass, medlemsmøter, prøving av nye sykler, med mer
* Utarbeide kart over gode sykkelruter, fra lokale ruter til nasjonale sykkelruter 
* Tilby kurs og rådgivning. 
* Grunnleggende ferdighetskurs på sykkel. Kan f.eks. være primært henvendt til innvandrerkvinner
* Organisering av samsykling
* Hjelp til å skaffe sykkeltilskudd

## Se også

* Bilavhengighet, byplanlegging som favoriserer biler istedenfor sykling, kollektiv transport og gange
* Bilers effekt på samfunnet, positive og negative konsekvenser av biler for samfunnet
* Byplanlegging, prosess for å styre den fysiske utviklingen i byer
* Cycling audit, vurdering av sykkelbarheten eller tilgangen for syklister i et miljø
* Stillesittende livsstil, livsstil med mye sitting og ligging, og svært lite eller ingen trening
* Sykkelbarhet, om et sted er egnet for sykling
* Sykkelkjøkken, et selvbetjent sykkelverksted hvor medlemmene kan få hjelp fra frivillige
* Ta tilbake gatene, endring av gater fra å fokusere på bilbruk til annen bruk
* Transportulikhet, ulik tilgang til transport som kan føre til sosial ekskludering av vanskeligstilte grupper

## Referanser